ข้อบังคับเจ้าพนักงานจราจรจังหวัดสมุทรสงคราม ว่าด้วยการห้ามจอดรถยนต์ และกำหนดให้เป็นที่จอดเฉพาะรถจักรยานยนต์ (โดยมีอุปกรณ์สำหรับใส่กุญแจ) บนถนนในเขตเทศบาลเมืองสมุทรสงคราม พ.ศ. 2553

ข้อบังคับเจ้าพนักงานจราจรจังหวัดสมุทรสงคราม
ข้อบังคับเจ้าพนักงานจราจรจังหวัดสมุทรสงคราม
ว่าด้วยการห้ามจอดรถยนต์
และกำหนดให้เป็นที่จอดเฉพาะรถจักรยานยนต์ (โดยมีอุปกรณ์สำหรับใส่กุญแจ)
บนถนนในเขตเทศบาลเมืองสมุทรสงคราม
พ.ศ.
๒๕๕๓[๑]
 

ด้วยการจราจรในเขตเทศบาลเมืองสมุทรสงคราม
ปัจจุบันกำลังประสบปัญหาสภาพการจราจรที่คับคั่งโดยเฉพาะถนนประสิทธิพัฒนา
ช่วงตั้งแต่แยกธนาคารกรุงไทย สาขาย่อย ไปจนถึงด่านศุลกากรแม่กลอง
ซึ่งบริเวณหน้าโรงพยาลบาลสมเด็จพระพุทธเลิศหล้า เป็นเส้นทางเข้า - ออก
จะมีรถฉุกเฉินวิ่งรับส่งผู้ป่วยเป็นประจำ และบริเวณหน้าร้านเซเว่น - อีเลเว่น
มีการจอดรถไม่เป็นระเบียบเกิดปัญหาการจราจรติดขัด

ฉะนั้น จึงอาศัยอำนาจตามความในมาตรา ๑๓๙ (๒) และ
(๙) แห่งพระราชบัญญัติจราจรทางบก พ.ศ. ๒๕๒๒ และคำสั่งกระทรวงมหาดไทย ที่ ๓๘๗/๒๕๔๑
ลงวันที่ ๑๔ สิงหาคม พ.ศ. ๒๕๔๑ แต่งตั้งเจ้าพนักงานจราจรตามพระราชบัญญัติจราจรทางบก
พ.ศ. ๒๕๒๒ ผู้บังคับการตำรวจภูธรจังหวัดสมุทรสงครามในฐานะเจ้าพนักงานจราจรจังหวัดสมุทรสงครามจึงออกข้อบังคับไว้ดังนี้

ข้อ ๑ ข้อบังคับนี้เรียกว่า ข้อบังคับเจ้าพนักงานจราจรจังหวัดสมุทรสงคราม
ว่าด้วยการห้ามจอดรถยนต์ และกำหนดให้เป็นที่จอดเฉพาะรถจักรยานยนต์ (โดยมีอุปกรณ์สำหรับใส่กุญแจ)
บนถนนในเขตเทศบาลเมืองสมุทรสงคราม พ.ศ. ๒๕๕๓

ข้อ ๒ ห้ามจอดรถยนต์ บนถนนประสิทธิพัฒนา
ตั้งแต่หน้าร้านแสงวณิช ถึงหน้าบ้านเลขที่ ๗๐๒/๔ ถนนประสิทธิ์พัฒนา ตำบลแม่กลอง
อำเภอเมืองฯ จังหวัดสมุทรสงคราม และบริเวณดังกล่าวที่ห้ามจอดรถยนต์นั้นกำหนดให้เป็นที่จอดเฉพาะรถจักรยานยนต์
(โดยมีอุปกรณ์สำหรับใส่กุญแจ)

ข้อ ๓ ห้ามจอดรถยนต์ บนถนนประสิทธิพัฒนา
บริเวณหน้าร้านเซเว่น - อีเลเว่น และบริเวณดังกล่าวที่ห้ามจอดรถยนต์นั้น
กำหนดให้เป็นที่จอดเฉพาะรถจักรยานยนต์ (โดยมีอุปกรณ์สำหรับใส่กุญแจ)

ข้อ ๔ ข้อบังคับนี้ ไม่ใช้บังคับแก่รถที่ได้รับหนังสืออนุญาตผ่อนผันจากเจ้าพนักงานจราจร

ข้อ ๕ ข้อบังคับ ประกาศ
และระเบียบใดที่ขัดหรือแย้งกับข้อบังคับนี้ให้ยกเลิกโดยใช้ข้อบังคับนี้แทน

ข้อ ๖ ข้อบังคับนี้ให้ใช้บังคับตั้งแต่วันที่ ๑
ตุลาคม พ.ศ. ๒๕๕๓ เป็นต้นไป


ประกาศ
ณ วันที่ ๑๓ กันยายน พ.ศ. ๒๕๕๓
พลตำรวจตรี
จิตติ รอดบางยาง
ผู้บังคับการตำรวจภูธรจังหวัดสมุทรสงคราม
เจ้าพนักงานจราจรจังหวัดสมุทรสงคราม















ปริยานุช/ผู้จัดทำ
๒๔
พฤศจิกายน ๒๕๕๓

ณัฐวดี/ตรวจ
๒๔
พฤศจิกายน ๒๕๕๓

[๑]
ราชกิจจานุเบกษา เล่ม ๑๒๗/ตอนพิเศษ ๑๓๔ ง/หน้า ๙๗/๑๙ พฤศจิกายน ๒๕๕๓